**Sabiedriskās apspriedes (14.09.2016.)**

par Ministru kabineta noteikumu projektu

„Grozījumi Ministru kabineta 2005.gada 28.jūnija noteikumos Nr.468

„Ārstniecībā izmantojamo medicīnisko tehnoloģiju apstiprināšanas un jaunu medicīnisko tehnoloģiju ieviešanas kārtība””

**kopsavilkums**

1. Pašreizējā medicīnisko tehnoloģiju apstiprināšanas kārtība nav atbilstoša medicīnas straujajai attīstībai.

2. Nepieciešama definīcija jēdzienam „metode”, kas pretēji zālēm un medicīniskajām ierīcēm nav skaidri definēts Ārstniecības likumā.

3. Jāvienojas, ko uzskata par reģistrējamu medicīnisko tehnoloģiju un kas ietilpst ārsta kompetencē (izglītības iegūšanas laikā iegūtās iemaņas, kam atsevišķa atruna nav nepieciešama).

4. Šobrīd nav skaidri pateikts, kādai informācijai un cik detalizēti jābūt iekļautai medicīnisko tehnoloģiju apraksti. Vai un kādas metožu modifikācijas vai jaunas pieejas jāapstiprina.

5. Jāapsver iespēja pārņemt bez papildus apstiprināšanas medicīniskās tehnoloģijas, kas ir ieviestas un lietotas citās valstīs un par kuru lietošanas efektivitāti un drošību nav šaubu (jautājums par atsauces valsti, kā arī klīnisko vadlīniju, kurās metode iekļauta, pieejamību un uzticamību).

6. Jāapsver iespēja palielināt Latvijas Ārstu biedrības un/vai profesionālo asociāciju iesaistīšanos un atbildību medicīnisko tehnoloģiju izvērtēšanā un apstiprināšanā.

7. Apspriedes dalībnieki vienojas par to, ka medicīniskās tehnoloģijas, kas ir zāles vai medicīniskās ierīces, kuras lieto atbilstoši lietošanas instrukcijā noteiktajam un kas jau ir reģistrētas atbilstoši attiecīgajiem normatīvajiem aktiem, nav nepieciešams papildus iesniegt apstiprināšanai Nacionālajā veselības dienestā.

Sagatavoja:

Kristīna Brūvere

VM Farmācijas departamenta vecākā eksperte

t.67876191